Les 2.600 persones de Gandia que més reciclen s?estalviaran entre 10 i 15 euros al rebut del COR
09 maig 2018

## Les 2.600 persones de Gandia que més reciclen s?estalviaran entre 10 i 15 euros al rebut del COR09 maig 2018Última actualització: 14 juliol 2025

![](../gestion/img/AO__2850-copia.jpg)  
  

Gandia 09 d'abril 2018.- **El regidor de Serveis Bàsics i vicepresident del COR, Miguel Ángel Picornell**, ha anunciat aquest matí l'inici de la campanya “El Meu Compte Ambiental”, on es van a realitzar xarrades informatives pels diferents districtes de Gandia per tal d’informar sobre el sistema que premia el reciclatge.

L'última Junta de Govern del COR, consorci per al tractament dels residus sòlids urbans, on està inclosa la nostra ciutat, va decidir les quantitats que es dedicaran al programa anomenat “El meu compte ambiental". En total seran 229.000 euros que es dividiran entre les poblacions que integren el COR. A Gandia en concret hi haurà una bonificació de 15 euros per a les 1.334 unitats fiscals que més punts obtinguen a l'hora de reciclar. Per a les 1.334 unitats la bonificació serà de 10 euros i per a la resta quedaran 21.000 euros que es repartiran amb els mateixos criteris.

Segons ha assenyalat el regidor _"es tracta de premiar aquelles famílies que veritablement estiguen conscienciades amb el reciclatge"_. Les bonificacions tindran en compte tots els residus dipositats des del passat mes de gener i fins al pròxim dia 30 de maig en els Ecorparcs del consorci, tant en el fix del polígon Alcodar, com en els Ecomòbils que es desplacen a totes les zones de la ciutat. Aquesta data límit té a veure amb el lliurament per part del COR a la Diputació Provincial del llistat d'unitats fiscals a bonificar. A partir de l'1 de maig es repercutirà en els rebuts de l'any pròxim.

Els residus que tenen més puntuació són els més contaminants, com les piles, olis de motor o els aerosols. Per contra, els menys puntuats són els plàstics, paper o cartó que ja disposen de contenidors específics.

Als assistents a les xarrades se'ls lliurara una borsa de ràfia per al reciclatge domèstic.

Calendari de xarrades, a les 19.30 h:

9/05   Districte Grau (Centre Social)

10/05 Benipeixcar (Centre Social)

11/05 Rois de Corella (Centre Social)

14/05 Beniopa (Centre Social)

15/05 Raval (Centre Social)

17/05 Corea (Centre Social)

18/05 El·líptica (Centre Social Joan Climent)

22/05 Centre Històric (Casa de la Marquesa – sala B)

Horaris:

ECOPARC MÒBIL GANDIA

dilluns  10:00-14:00 .- Parc del País Valencià

dilluns  16:00-20:00 h .- Parc Joan Fuster

dimarts 10:00-14:00 h .- Institut Mª Enriquez

dissabte  10:00-14:00.- pl. Tirant lo Blanc. Parc Ausiàs March.

dissabte  16:00-20:00   del 1 al 15.- Ermita de Marxuquera

                                      del 16 al 31 Parc del Migdia . Rafalcaid

diumenge  10:00-14:00 h.  de setembre/juny Moll del Borgia- platja

                                                 juliol/agost Parc Clot de la Mota – platja

ECOPARC POLÍGON ALCODAR

Dilluns a dissabte de 10:00-19:00 h

Diumenge de 10:00-14:00 h